cyanic-selkie/wikianc huggingface dataset:
Bergskolen i Sighișoara
Historikk
Omkring 1790 begynte man å bygge skolebygningen der skolen er i dag. Ved inngangen står det på latin PATRIAE FILIIS VIRTUTI PALLADIQUE SESE VOVENTIBUS SACRUM («Måtte dette bli et hellig sted for hjemlandets sønner som dedikerer sine liv til dyden og visdommen»). Til å begynne med hadde bygningen to etasjer.
I 1823 presenterte rektor Paul Binder en ny undervisningsplan, som delte inn skolen i tre: en pedagogisk skole for lærere og predikanter, en folkeskole og en såkalt «skole for de lærde».
I 1850 var skolen et 8-års gymnasium, der naturvitenskapene sto i forgrunnen. Elever fra andre konfesjoner enn den evangeliske ble også akseptert, og ungarsk og rumensk ble undervist som valgfag.
I 1901 ble hovedbygningen bygd om igjen, en ny etasje ble påbygd, og skolen ble døpt om til Biskop Teutsch-gymnaset, etter en tidligere rektor.
Fra skoleåret 1924-1925 og fremover har skolen vært underlagt Romanias skolelov, som følge av at Transilvania ble en del av Romania i 1918.
I 1942 overtok Deutsche Volksgruppe Rumäniens («Romanias tyske folkegruppe») skolens administrasjon fra den evangeliske kirken.
Mellom 1945 og 1948 var skolen igjen under den evangeliske kirkens administrasjon, i 1947 ble coetus-en definitivt avsluttet, og elevene måtte bli medlemmer av Romanias elevforbund.
Samtidig med skolereformen av 1948 tok skolens autonomi slutt. Skolen ble en statsskole og ble kalt Den tyske pedagogiske skolen, som eksisterte til 1956, da den ble døpt om til Middelskolen for gutter og jenter (fra 8. til 11. klasse).
I 1952 fikk skolen navnet ''Lyceum nr. 2'', en skole med tysk eller rumensk som undervisningsspråk. I forbindelse med 450-årsdagen fikk skolen et nytt navn, Joseph Haltrich-lyceet til minne om den tidligere rektoren og forfatteren.
I 1980, som følge av skolereformen, ble skolen kalt Fagskolen Joseph Haltrich.
Etter revolusjonen av 1989 kaller skolen seg Det teoretiske lyceet Joseph Haltrich, med rumensk og tysk som undervisningsspråk.
David Morrell
David Morrell (født 24. april 1943 i Ontario) er en canadisk/amerikansk forfatter. Han er mest kjent for sin debutroman fra 1972 Klappjakten (originaltittel: First blood) om den hjemvendte vietnamkrigsveteranen John J. Rambos hevn. Morell har utgitt over 30 bøker, hvorav ni er oversatt til norsk.
ShUM-steder i Speyer, Worms og Mainz
ShUM-steder i Speyer, Worms og Mainz er verdensarvsteder langs Rhinen, som viser de askenasiske jødenes kulturarv. Stedene dokumenterer et byforbund i middelalderen, mellom de jødiske samfunnene i Spira (Speyer), Warmaisa (Worms) og Magenza (Mainz). SchUM-byene er kalt jødedommens vugge i Europa. I hebraiske kilder blir de tre jødiske samfunnene kalt kehilla. Byforbundet eksisterte fra 1000-tallet til pogromene i 1349. SchUM-byene ble i 2021 oppført på UNESCOs liste over verdens kulturarv.
Storås og Spirås naturreservat
Storås og Spirås naturreservat ble opprettet i 2017. Området representerer en bestemt type natur i form av raske vekslinger i topografi og vegetasjonstyper, og har en variert og stedvis rik treslagsblanding med forekomster av rik og gammel bøkeskog samt truede og sjeldne arter.
ShUM-steder i Speyer, Worms og Mainz
I Speyer finnes to verdensarvsteder. Det ene er det jødiske bysentrum, med mikvé, synagoge og kvinnesynagoge, og de andre den jødisk gravlunden fra middelalderen. I Worms er synagogen et sentralt element i oppføringen. Mainz var byforbundets hovedsete, her finnes i dag gravlunden Judensand som et sentralt kulturminne.
Etymologi
Ordet ShUM er et akronym av middelalderens hebraiske førstebokstaver, på de tre byenes latinske navn:
Storås og Spirås naturreservat
Verneformålet med naturreservatet er å bevare et relativt stort løv- og barskogsområde i lavlandet.
Turid Bjørkli
Turid Bjørkli (født 1958) er en norsk tidligere friidrettsutøver som representerte Hamar IL.
TV-året 1910
TV-året 1910 er en oversikt over hendelser, program og fødte TV-personligheter i 1910.
Fødsler
27. oktober − Fred de Cordova, amerikansk teater-, film- og TV-produsent. Han er mest kjent for The Tonight Show Starring Johnny Carson.
Nejc Dežman
Nejc Dežman (født 7. desember 1992 i Kranj) er en slovensk skihopper.
Han debuterte i verdenscupen i skihopping i Kulm i 2012. Samme år tok han gull i normalbakken under junior-VM.
Liste over tildelinger av Haakon VIIs Frihetskors
Haakon VIIs Frihetskors er en annen utmerkelse enn Haakon VIIs Frihetsmedalje. Oversikten omfatter ikke mottagere av frihetsmedaljen.
Oversikt over mottagere etter land
Oversikten er ordnet etter det land mottagerne var knyttet til. Noen kan ha hatt tilknytning til mer enn ett land, for eksempel Norge og Sverige, eller Norge og USA.
Zhang Zhongliang
Zhang Zhongliang (kinesisk: 张仲良; født 1907 i Yao fylke i provinsen Shaanxi i Kina, død februar 1983) var en kinesisk kommunistisk politiker.
Lakselva (andre betydninger)
Lakselva kan vise til flere elver i Norge:
Argentina under Vinter-OL 2022
Argentina deltok under Vinter-OL 2022 i Beijing i Kina i perioden 4. til 20. februar 2022.
Yang Chuantang
Yang Chuantang (født i mai 1954 i Yucheng i byprefekturet Dezhou i provinsen Shandong i Folkerepublikken Kina) er en kinesisk kommunistisk politiker. Han er (2012) visedirektør for Den statlige kommisjon for etniske anliggender i Kina.
Han har tidligere hatt viktige politiske og partipolitiske embeder i Qingdao (guvernør) og i Tibet (partisjef).
Eucerotinae
Eucerotinae er en gruppe som hører til i den store familien darwinvepser blant parasittvepsene i ordenen vepser.
Utseende
Små, gjerne gulaktige eller svarte darwinvepser. De lange antennene er ofte noe sammentrykte fra sidene og båndformede.
6. serierunde i Toppserien 2017
6. serierunde i Toppserien 2017 ble spilt fra søndag 20. mai til tirsdag 23. mai 2017.
Eucerotinae
Utbredelse
Gruppen er vidt utbredt i tempererte områder både på den sørlige og nordlige halvkulen, men mangler i tropene.
Systematisk inndeling / europeiske arter
Gruppen har vært plassert som en undergruppe av Ctenopelmatinae eller Tryphoninae.
Mectemycor
Mectemycor' er en slekt av biller.
Utseende
Små, avlange, mer eller mindre brunlige biller. Kroppen er kledt med fine, korte hår. Hodet er avrundet. Fasettøynene er forholdsvis små. Antennene er forholdsvis korte, uten klubbe, men litt fortykkede mot spissen. Pronotum er smalere enn dekkvingene, som har markerte "skuldre" og fine, jevnt fordelte punkter, ingen punktrader.
Utbredelse
Gruppen er endemisk for California.
Wenche Olsen (friidrett)
Wenche Olsen (født 1954) er en norsk tidligere friidrettsutøver som representerte IL Skjalg.
Hun vant NM-gull i lengde i 1971.
Neorhacodinae
Neorhacodinae er en gruppe som hører til i den store familien darwinvepser blant parasittvepsene i ordenen vepser.
Levevis
De er parasitoider.
Systematisk inndeling / europeiske arter
Gruppen blir nå ofte plassert i Tersilochinae.
Ertholmen fuglefredningsområde
Ertholmen fuglefredningsområde ble opprettet i 2009. Ertholmen er en stor holme i utskjærgården sør i Rauer-området. Holmen består for det meste av nakne knauser og svaberg, med et innslag av busker og lyng i nord. Høyeste punkt er 16 meter over havet. Ertholmen kan de senere årene vise til hekkebestander på over 200 sildemåker. I verneområdene for sjøfugl i Vestfold er det forbudt å gå i land fra 15. april til 15. juli. Ferdselsforbudet gjelder også i sjøen, i de fleste områdene inntil 50 meter fra strandlinja.
Verneformål: ta vare på fuglelivet og fuglenes livsmiljø knyttet til en holme som er et viktig hekkeområde for en rekke sjøfuglarter.
Lycorininae
Lycorininae er en gruppe som hører til i den store familien darwinvepser blant parasittvepsene i ordenen vepser.
Levevis
De er parasitoider. Lite er kjent om biologien til denne gruppen, men alle kjente vertsinsekter er små sommerfugler som grasmott og viklere.
Utbredelse
Gruppen er utbredt over det meste av Jorda.
Affinitetskromatografi
Affinitetskromatografi er en metode for å skille biokjemiske blandinger basert på en svært spesifike interaksjoner mellom antigen og antistoff, enzym og substrat, reseptor og ligand, eller protein og nukleinsyre. Det er en type kromatografisk laboratorium teknikk som brukes for å rense biologiske molekyler i en blanding ved å utnytte molekylære egenskaper. Biologiske makromolekyler, som for eksempel enzymer og andre proteiner, interaksjoner med andre molekyler med høy spesifisitet gjennom flere forskjellige typer obligasjoner og samhandling. Slik vekselsvirkningene, inkludert hydrogen bindinger, ioniske interaksjoner, disulfide broer, hydrofobe interaksjon, og mer. Høy selektivitet av affinitetskromatografi i er forårsaket ved at ønsket molekyl vil interagere med den stasjonære fasen og bli bundet i kolonnen, og dermed bli adskilt fra det uønskete materiale som ikke vil samhandle og aluere først. molekyler som ikke lenger trengs er først vasket bort med en buffer mens ønsket proteiner er i nærvær av aluerende løsemiddel (av høyere salt konsentrasjon). Denne prosessen skaper en konkurransedyktig samspillet mellom ønsket protein og immobilisert stasjonære molekyler, som til slutt lar den nå svært rensete proteinet bli utgitt.
Lombarda
Lombarda (født ca 1190) var en oksitansk trobairitz (kvinnelig trubadur).
Haakon Adelsten Sommerfeldt (1874–1945)
Haakon Adelsten Sommerfeldt (1874–1945) var en norsk jurist, bedriftsleder og politiker (H).
Lombarda
Hun er bare kjent gjennom sin vida og en kort tenso. Navnet antyder at hun kan ha vært av bank- eller kjøpmannslekt («lombard»). Siden hun hadde forbindelse med Huset Armanac, kom hun muligens fra Gascogne.
Haakon Adelsten Sommerfeldt (1874–1945)
Han ble student i 1891, cand.jur. i 1896 og overrettssakfører i 1899. Han var dommerfullmektig 1898–1901. Sommerfeldt ble deretter juridisk konsulent i Christiania Bank og Kreditkasse, før han i 1910 ble kontorsjef i Norske Liv. Fra 1918 frem til sin død var han selskapets administrerende direktør. Fra 1933 var Sommerfeldt også styreformann i Fellesbanken.
Sommerfeldt var i mange år aktiv i politikken i Bærum, og satt i formannskapet 1917–1919, 1923–1925 og 1929–1931, i siste periode også som ordfører. Han var også i flere år sekretær for fellesorganisasjonen for Høyre og Frisinnede Venstre, og også en periode formann.
Han var sønn av Hakon Adelsten Sommerfeldt (1843–1913) og Anna Magdalene (1848–1908, f. Helland).
Armenia under Vinter-OL 2022
Armenia deltok under Vinter-OL 2022 i Beijing i Kina i perioden 4. til 20. februar 2022.
Saint Lawrence Seaway Development Corporation
Saint Lawrence Seaway Development Corporation (SLSDC) er et amerikansk særlovselskap opprettet 13. mai 1954. SLSDC har ansvar for trygg og effektiv ferdsel gjennom amerikanskeide og -opererte anlegg i Saint Lawrence Seaway, som består av 2 av de 15 slusene mellom Montréal og Eriesjøen.
Selskapet er underlagt Transportdepartementet og har hovedkontor i Washington, DC.
Radardiagram
Radardiagram er et metode for å formidle statistiske data med flere variabler i et sirkulært todimensjonalt diagram. Radardiagramer kan vise tre eller flere (oftest) kvantitative variabler vist som akser som alle med samme startpunkt. Radardiagram brukes ofte til å vise måneds- eller sesongbasert statistikk, men aksenes plassering overfor hverandre kan også betydning. Diagramtypen har navn etter likheten med hvordan radarskjermer viser signaler fra radarstasjonen.
Visualiseringsteknikken ble først brukt av Georg von Mayr i 1877.
Rhadalus
Rhadalus er en slekt av biller i familiegruppen børstebiller.
De voksne (imago) er aktive i solskinn og kan ofte sees på blomster. Både de voksne og larvene er predatore (rovdyr) og lever gjerne på bakken.
Utseende
Små til middelsstore (ca. 5 millimeter), avlange, mørkbrunlige børstebiller, kroppen tett kledt med lange, utstående hår.
Utbredelse
Slekten er utbredt i den Nye verden, fra det sørvestlige USA i nord til Brasil i sør.
Systematisk inndeling
Denne oversikten har med de europeiske slektene og de arter som er registrert i Norge.
Filosofiåret 1971
Filosofiåret 1971 er en oversikt over hendelser, utgivelser og personer med tilknytning til filosofi i 1971.
TV-året 1911
TV-året 1911 er en oversikt over hendelser, program og fødte TV-personligheter i 1911.
McCafé
McCafé er en forretningskjede eid av McDonald’s, lansert i Australia i 1993 for å møte økt etterspørsel etter kaffehus og espressohus.
Bordtennis under Panamerikanske leker 2015
Bordtennis under Panamerikanske leker 2015. Bordtennis var en av sportene under de Panamerikanske leker 2015 i Toronto i Canada. Turneringen ble avviklet 19. til 25. juli 2015. Det var i alt fire turneringer; single- og lag både for menn og damer. 16 nasjoner var representert med tilsammen 80 utøvere. De tapende semifinalistene fikk bronsemedaljer.
McCafé
Kjedens første kafé åpnet i Melbourne i 1993, og per 2003 var McCafé den største kafémerkevaren i Australia og New Zealand.
Den første McCafé-kafeen i USA åpnet i Chicago.
Aserbajdsjan under Vinter-OL 2022
Aserbajdsjan deltok under Vinter-OL 2022 i Beijing i Kina i perioden 4. til 20. februar 2022.
Liste over olympiske medaljevinnere i langrenn
Langrenn har vært en olympisk øvelse siden de første vinterlekene i Chamonix 1924. Den eneste distansen som har blitt arrangert i samtlige vinterleker er 50 kilometer for menn, men i vinter-OL 2022 i Beijing ble distansen kortet ned til 28,4 kilometer på grunn av værforholdene. Kvinner deltok første gang i Vinter-OL 1952 i Oslo.
10 km menn
Arrangert fra 1992 til 1998 som erstatning for 15 km før den ble erstattet av 15 km under Vinter-OL 2002.
30 km menn
Arrangert fra 1956 til 2002, ble erstattet av 30 km skiathlon (15 km klassisk + 15 km fri teknikk) under Vinter-OL 2006.
5 km kvinner
Arrangert fra 1964 til 1998, erstattet av 10 km som kom tilbake som øvelse etter at den ble fjernet under Vinter-OL 1988.
15 km kvinner
Arrangert fra 1992 til 2002, erstattet av 15 km skiathlon (7,5 km klassisk + 7,5 km fri teknikk) under Vinter-OL 2006.
Ziziphus
Ziziphus er en slekt i trollheggfamilien.
Robert Harris (forfatter)
Robert Dennis Harris (født 7. mars 1957 i Nottingham) er en britisk forfatter. Han er tidligere journalist og TV-reporter for BBC.
I 1986 gav han ut en boka Selling Hitler, hvor han undersøkte omstendighetene ved forfalskningene av Adolf Hitlers dagbøker noen år før. I 1992 utgav han sin første internasjonale bestselger, Fedreland, i sjangeren kontrafaktisk historie. Denne kriminalromanens handling var lagt til 1960-tallet, og var historisk korrekt fram til 1942, men spekulerte deretter om hvordan Europa ville sett ut om det nasjonalsosialistiske Tyskland hadde vunnet den andre verdenskrig. Boka ble filmatisert av HBO i 1994.
Siden 2003 har han utgitt en romanserie om senrepublikken i senantikkens Roma.
Ferjeholmen fuglefredningsområde
Verneformål: ta vare på fuglelivet og fuglenes livsmiljø knyttet til en holme som er et viktige hekkeområde for en rekke sjøfuglarter.
Bowling under Panamerikanske leker 2015
Bowling under Panamerikanske leker 2015. Bowling var en av sportene under de Panamerikanske leker 2015 i Toronto i Canada. Turneringen ble avviklet 22. til 25. juli 2015. Det var i alt fire turneringer; single- og doubleturnering for både damer og herrer. Femten nasjoner var representert med tilsammen 56 utøvere. De tapende semifinalistene i singleturneringene fikk bronsemedaljer.
Allotrupes
Allotrupes er en slekt av biller i familiegruppen tordivler. Slekten omfatter bare én kjent art.
Utbredelse
Arten er utbredt i Nord-Afrika (Marokko, Tunisia og Algerie).
Harald Olsen (1945)
Harald Olsen (født 11. desember 1945, død 22. mai 2021)  var en norsk forfatter. Han har vært høyskoledirektør ved Høgskolen i Oslo, og har gitt ut flere bøker om spiritualitet. Han har også skrevet en bok om salmer og salmediktere fra Sørlandet. Han er representert med en salmetekst i Norsk salmebok 2013.
Frickius
Frickius er en slekt av biller i familien tordivler (Geotrupidae).
Utseende
Middelsstore, blankt svarte tordivler. Kroppen er bred og hvelvet. Hannen har et horn på hodet, pronotum er kantete, hos F. variolosus med et horn på hver side, hunnen mangler dette hornet og pronotum er mer rundet, men fortsatt uthulet i midten. Oversiden er grovt og spredt punktert og noe knudrete. Dekkvingene er rundede og hvelvede med lave, opphøyde ribber. Beina er kraftige gravebein.
Levevis
Larvene utvikler seg i utgravde ganger og lever av gjødsel som foreldrene har gravd ned.
Utbredelse
Arten lever i Patagonia (Argentina og Chile).
Niels Henrik Nielsen
Niels Henrik Nielsen (født 21. juli 1935 i København) er en dansk organist.
Nielsen er sønn av skohandleren Charles William Nielsen og Sofie Pedersen, og i 1962 giftet han seg med Randi N. (født i Odense).
I 1954 var han ferdig med diplomorganiststudiet, og han spilte sin første konsert i 1955. Nielsen fortsatte musikkstudiene hos Anton Heiller (1923-1979) (orgel) og Gottfried Freiberg (valthorn) i Wien. De første årene (1956-61) spilte han først og fremst valthorn, mens han var assisterende organist ved Garnisons kirke i København (1956-59). I 1959 flyttet han til Parii, og studerte orgel hos Gaston Litaize og direksjon hos Robert Blot i ett år, og i 1962-63 var han igjen en av Litaizes elever.
Arbeidskarriere
I årene 1960-65 var Nielsen assisterende organist i Vor Frue kirke, og repetitør ved den Kongelige opera 1961-1965. Fra 1965-72 var han organist i Christians kirke og samtidig orgellærer i Emdrupborg de første tre årene. Fra 1966 doserte han i kirkemusikk på det Nordjydske musikk-konservatoriet. Fra 1972 av var han organist i Vor Frue kirke i København, og dessuten det Danske radiokors faste akkompagnatør.
Nielsen ble tildelt første pris i den første internasjonale orgelkonkurransen i Brugge i sammenheng med byens nye Festival Musica Antiqua, som var en del av Festival van Vlaanderen.
I 1969 ble han tildelt enda en dansk kunstpris, og i 1971 fikk han «Professor Ove Christensens pris».
Nielsen holdt konserter internasjonalt, og opptrådte blant annet på dansk, svensk og fransk radio.
Diskografi
Det finnes fler opptak med Nielsen på orgel, for eksempel Zoltán Kodálys Missa Brevis som ble spilt inn i 1997 med alten Maria Streijffert, tenoren Lars Pedersen, bassen Micheal W. Hansen og Nielsen på orgel sammen med Dansk radios kor dirigert av Stephan Parkman.
Taken 2
Taken 2 er en engelsk språklig fransk action-thriller fra 2012. Filmen er regissert av Olivier Megaton, medskrevet og produsert av Luc Besson, og har Liam Neeson i hovedrollen som Bryan Mills.
Filmen er en oppfølger til Taken (2008) og ble etterfulgt av Taken 3 (2014).
Den ble dårlig mottatt av de norske anmelderne, men ble med sine 153 000 besøkende en moderat publikumssuksess.
Handling
Bryan Mills (Liam Neeson), hans eks-kone Lenore (Famke Janssen) og datter Kim (Maggie Grace) har nettopp kommet over den traumatiske hendelsen i den første filmen hvor Kim ble kidnappet og Bryan måtte drepe alt i hans vei for å redde henne. Bryan bestemmer seg for å ta med seg kvinnene i sitt liv til Istanbul, hvor han skal gjøre en jobb, og samtidig jobbe med familieforholdet. Det han ikke vet er at familiene og vennene til alle dem Bryan drepte i den første filmen, ledet av hensynsløse Murad Krasniqi (Rade Serbedzija), har planlagt å hevne seg på Bryans familie, og at de har tenkt til å slå til i Istanbul. Bryan må finne en måte å redde både seg selv og de to andre - og ikke minst å forsikre seg om at det ikke skjer igjen.
Onthotrupes
Onthotrupes er en slekt av biller i familiegruppen tordivler.
Levevis
Artene lever gjerne i litt høyereliggende skoger (tåkeskog) på ca. 2000 meter over havet.
Utbredelse
Slekten er utbredt i Mellom-Amerika, hovedsakelig i det sørlige Mexico.
Systematisk inndeling
Slekten har tradisjonelt vært regnet som en underslekt av Geotrupes.
Peltotrupes
Utseende
Middelsstore (20 - 23 millimeter), skinnende metallisk svarte tordivler. Forbeina har kraftige tenner på leggen.
Levevis
Artene lever på sandete buskmark (sand scrub). Som vanlig for tordivler graver disse artene i bakken og lager ganger der de plasserer larvene i et utgravd kammer. Disse billene graver svært dypt, Peltotrupes profundus kan grave opptil 3 meter ned i bakken. De voksne er aktive i vinterhalvåret.
Utbredelse
Slekten har en ganske begrenset utbredelse i Florida.
Svømming under EM i svømmesport 2016 – 100 meter butterfly menn
100 meter butterfly menn var en svømmeøvelse som ble arrangert under Langbane-EM i svømming 2016 i London i Storbritannia. Øvelsen ble svømt den 20. mai 2016. 62 deltakere fra 29 nasjoner deltok i øvelsen.
Rekorder
Før konkurransen var gjeldende verdens-, europa- og mesterskapsrekord som følger:
Forsøksheat
Forsøksheatene ble avholdt den 20. mai fra kl.10.42 lokal tid.
Semifinaler
Semifinalene ble avholdt den 20. mai fra kl.18.25 lokal tid.
Finale
Finalen ble avholdt den 21. mai fra kl. 16.30 lokal tid.
Haplogeotrupes
Haplogeotrupes er en slekt av biller i familiegruppen tordivler.
Systematisk inndeling
Slekten har tradisjonelt vært regnet som en underslekt av Geotrupes.
Why Do Fools Fall In Love (sang)
«Why Do Fools Fall in Love» er en rock/doo-wop-sang som første gang blei utgitt på plate i januar 1956 av Frankie Lymon & the Teenagers. Det var gruppas platedebut, og den blei raskt en stor slager med høye listeplasseringer i USA og Storbritannia (nummer 1 på rhythm-and-blues-lista,nummer 6 på Billboards popliste og nummer 1 på singellista i Storbritannia ). På tidsskriftet Rolling Stone si liste over tidenes 500 beste låter er den nummer 314.
Sangen er den mest kjente av innspillingene til Frankie Lymon & the Teenagers.
Opphav
The Premiers var ei vokalgruppe som bestod av fem tenåringer i strøket Washington Heights på Manhattan i New York. Gruppa opptrådte på gatehjørner og lokale konserter. Høsten 1955 foreslo en nabo at de burde forsøke å skrive egne sanger, og til inspirasjon gav han dem en del kjærlighetsbrev han hadde fått. Et av breva inneholdt linja «Why do birds sing so gay?» («Hvorfor synger fuglene så lystig?»), og denne frasen passa inn i en sang gruppa allerede arbeidde med.
Det er ulike historier om hvem som skreiv sangen, men de fleste involverer de tre gruppemedlemmene Jimmy Merchant, Herman Santiago og Frankie Lymon.
Da gruppa fikk muligheten til å prøvesynge for George Goldner og plateselskapet hans Gee Records var «Why Do Birds ...» en av låtene de framførte. Goldner foreslo å endre tittelen til «Why Do Fools Fall in Love», han tildelte Lymon førstestemmen istedenfor Santiago – og han endra gruppas navn til the Teenagers.
Verdenscupen i orientering 2006
Verdenscupen i orientering 2006 var den 12. utgaven av Verdenscupen i orientering. Den besto av 12 arrangementer som foregikk i Estland, Danmark og Frankrike. WOC (VM) og EOC (EM) var inkludert i verdenscupen.
Why Do Fools Fall In Love (sang)
Opphav
I januar 1956 blei det plateutgivelse. Det første opptrykket oppgir Lymon, Santiago og Goldner som opphavmenn til sangen. På seinere opplag og cover-utgivelser var Santiagos navn tatt vekk. Da Morris Levy kjøpte Goldners andel av Gee Records, blei han registrert som rettighetshaver sammen med Lymon.
På 1980-tallet blei sangen igjen populær på grunn av ei nyinnspilling ved Diana Ross. Dette førte til flere juridiske tvister om opphavsretten. Dels gjaldt dette hvem som var arving av Frankie Lymon, som hadde gått bort i 1968. Men det var også en rettssak der Santiago og Merchant krevde rettigheter. De vant fram i 1992, men denne kjennelsen blei tilsidesatt i 1996 på grunn av regler om foreldelse av slike rettighetskrav. Lymon og Levy er derfor fortsatt de registrerte opphavspersonene.
Andre versjoner
Omtrent samtidig med originalversjonen kom det to andre populære utgaver av «Why Do Fools ...», en med Gale Storm og en med the Diamonds. Sistnevnte kom ut bare uka etter. Den var i tradisjonell doo-wop-stil og nådde tolvteplass på listene i USA. Gale Storms utgave er mer prega av henne som klassisk sanger, uten sterke tegn til rhythm-and-blues. Denne versjonen blei mye spilt i radioprogrammer retta inn mot et hvitt publikum.
Dette er seinere gjort tallrike innspillinger av «Why Do Fools ...». Den mest kjente stod Diana Ross for i 1981. Hennes versjon nådde sjuendeplass på Billboards singel-liste og fjerdeplass i Storbritannia. Albumet hennes fra samme år heter også Why Do Fools Fall in Love. I 1994 gav Ross ut en remiksa versjon i Storbritannia. Denne nådde 36.-plass.
The Beach Boys brukte sangen som b-side på «Fun, Fun, Fun» i 1964 og har seinere gitt ut flere nymiksa varianter.
Ann-Margret, Robben Ford og Chip Z'nuff spilte inn sangen og ga en ut på albumet Born to Be Wild i 2023.
Film
Originalinnspillinga brukes i filmen American Graffiti (Siste natt med gjengen) fra 1973.
I 1998 kom en film med navnet Why Do Fools Fall in Love, som omhandler Frankie Lymon & the Teenagers med særlig vekt på arvestriden etter Lymon.
Oldřich Nejedlý
Oldřich Nejedlý (1909–1990) var en tsjekkoslovakisk fotballspiller. Han spilte 44 landskamper for Tsjekkoslovakia mellom 1931 og 1939. Nejedlý ble toppscorer i fotball-VM 1934 med fem mål, og han bidro dermed til at Tsjekkoslovakia nådde finalen og tok sølv etter tap for Italia. Nejedlý scoret også to mål i fotball-VM 1938, men spilte ikke i omkampen mot Brasil, hvor Tsjekkoslovakia ble slått ut.
Vasskalvsundet
Vasskalvsundet er et sund mellom øyene Hvasser og Vasskalven i Færder kommune. Det er om lag 14 meter dypt på sitt dypeste.
Orthopelmatinae
Orthopelmatinae er en gruppe som hører til i den store familien darwinvepser blant parasittvepsene i ordenen vepser.
Utseende
Små (forvingelengde 2,5-4,5 millimeter), svarte darwinvepser.
Levevis
De er parasitoider som snylter på gallveps i gruppen Cynipini, slekten Diplolepis og Diastrophus.
Utbredelse
Gruppen har en holarktisk utbredelse.
Fjordaposten
Fjordaposten var en avis utgitt i Bergen fra 1923 til 1940, med undertittelen «For norskt næringsliv og nationaldemokratisk politikk». Avisen kom ut to ganger i uken fra 1923 til 1925, og deretter ukentlig. Opplaget lå på rundt 2500 eksemplarer.
Første utgave kom ut 28. september 1923. Redaktør gjennom hele avisens levetid var Albert Joleik, og han ble hjulpet av familiemedlemmer med administrasjon og økonomi. Avisen var i stor grad Joleiks eget talerør «utanfor dei partipolitiske saudegjerde», som han skrev. Den ble skrevet på landsmål/nynorsk med spor av Joleiks egen ortografi, og rettet rettet seg ikke mot bybefolkningen i Bergen, men først og fremst mot befolkningen i omkringliggende områder. Den tyske okkupasjonen av Norge satte en stopper for avisutgivelser, og siste utgave kom 4. april 1940. Avisen kom aldri igang igjen etter krigen.
Vikerholmen
Vikerholmen er et nes nordvest på Hvasser i Færder kommune. Hvasserveien går langs den østlige sida av neset. Dets høyeste punkt er 28,5 meter over havet.
Vestgardskilen
Vestgardskilen er ei vik nord på Hvasser i Færder kommune. Den gir øya sin karakteristiske U-form. I vika ligger Skjeppaskjær og noen andre, mindre skjær. Det er en del bebyggelse langs vika.
Nye universiteter
Nye universiteter er en kategoribetegnelse som brukes om bestemte universiteter i forskjellige land. Begrepet er mest kjent fra Storbritannia og Frankrike. I Storbritannia i moderne tid brukes begrepet (new universities) om tidligere polytekniske skoler som fikk universitetsstatus etter 1992, og er dermed den yngste universitetskategorien i Storbritannia, ved siden av kategorier som «gamle universiteter» (ancient universities) og «mursteinsuniversiteter» (red brick universities). I Frankrike viser begrepet (universités nouvelles) til åtte universiteter som fikk universitetsstatus i 1990-årene. Begrepet brukes også i Canada. Begrepet har også blitt brukt i norsk sammenheng om tidligere høgskoler som fikk universitetsstatus etter årtusenskiftet, dvs. Oslomet – storbyuniversitetet, Universitetet i Sørøst-Norge, Universitetet i Stavanger, Universitetet i Agder og Nord universitet.
Lars Dahlqvist
Lars Gösta Dahlqvist (født 26. oktober 1935 i Njurunda, død 10. november 1969 samme sted) var en svensk kombinertløper som representerte Njurunda IK. Han ble nummer 8 i OL i Squaw Valley i 1960. Dahlqvist deltok i VM i 1958 og 1962. I Lahtis i 1958 ble han nummer 28, i Zakopane i 1962 fikk han 7.-plass. Han ble fire ganger svensk mester i kombinert, i 1959, 1960, 1962 og 1963.
Lars Dahlqvist ble i 1962 tildelt hederstegnet Stor Grabb. I 1959 ble han tildelt ST-pokalen av Sundsvalls Tidning.
Sinogeotrupes
Sinogeotrupes er en slekt av biller i familiegruppen tordivler.
Utseende
Middelsstore, litt avlange, svarte tordivler. Disse artene har ikke horn på hode eller thorax, kroppsformen er litt avlangt oval, dekkvingene med fine punktstriper.
Utbredelse
Slekten er utbredt i Sørøst-Asia.
Allround-NM på skøyter 2018
Allround-NM på skøyter 2018 ble arrangert 13. og 14. januar 2018 på Jevnaker kunstisbane i Jevnaker med Jevnaker Idrettsforening som teknisk arrangør.
Regjerende norgesmestere var Sofie Karoline Haugen (Sandefjord Skøiteklub) og Sverre Lunde Pedersen (Fana Idrettslag), hvorav kun Sofie Karoline Haugen forsvarte sin tittel fra fjorårssesongen. På herresiden tok hjemmehåpet Magnus Bakken Haugli (Jevnaker Idrettsforening) sin første nasjonale sammenlagttittel i seniorklassen.
Zsófia Kovács
Zsófia Kovács er navnet til flere personer:
Gamle Yishuv
Den gamle Yishuv (hebraisk: היישוב הישן, haYishuv haYashan) var de jødiske samfunnene i de sørlige syriske provinser i den osmanske periode, frem til begynnelsen av den sionistiske aliyah og konsolideringen av nye Yishuv mot slutten av Første verdenskrig.
I motsetning til den sionisiske aliyah og den nye Yishuv, som tok til med den første aliyah (1882) og som var mer basert på en sosialistisk og/eller sekulær ideologi med vektlegging av arbeid og selvstendighet, var mange av jødene av det gamle Yishuv, hvis medlemmer hadde bodd kontinuerlig i eller var ankommet den sørlige Levanten i de forutgående århundrer, for det meste religiøse jøder, og var avhengige av eksterne gaver (halukka) for finansiell støtte.
Det gamle Yishuv utviklet seg etter en periode med en sterk nedgang av jødiske samfunn i den sørlige Levanten i tidlig middelalder.
Den hadde tre slags grupperinger. Den eldste grupopen bestod av de ladino talende sefardiske jøder som bosatte seg i osmansk Palestina i senere mamlukkisk tid og tidlig osmansk tid, og dessuten arabisktalende (musta'arabi) samfunn som hadde bodd der allerede innen islams ankomst, og som var blitt kulturelt og språklig arabiserte.
En annen gruppe bestod av ashkenazi hassidiske jøder som hadde innvandret fra Europa på 1700-tallet og tidlig 1800-tall. Og en tredje gruppe ankom på sent 1800-tall.
Uttrykket gamle Yishuv ble utmyntet av medlemmer av nye Yishuv på sent 1800-tall for å skjelne mellom seg selv og de økonomisk avhengige og geberelt tidligere jødiske grupper som for det meste holdt til i jødedommens fire hellige steder, og som til forskjell fra nye Yishuv ikke hadde tatt til jordbruk og landeierskap.
Ved siden av de Gamle Yishuvs tyngdepunkter i jødedommens fire hellige byer (Jerusalem, Hebron, Tiberias og Safed), var det også mindre samfunn i Jaffa, Haifa, Peki'in, Akko, Nablus og Shfaram. Petah Tikva, skjønt kolonien ble etablert i 1878 av Gamle Yishuv, ble like fullt støttet av de ankommende sionister. Rishon LeZion, den første bosetting grunnlagt av Hovevei Zion i 1882, kan betraktes som den egentlige start på nye Yeshuv.
Dagbladet Sørlandet
Dagbladet Sørlandet var en dagsavis utgitt i Kristiansand fra 1907 til 1990. Avisen var lenge en partiavis for Arbeiderpartiet.
Avisen kom først ut som Sørlandets Social-Democrat, med en prøveutgave 21. desember 1906, og første ordinære utgave 5. januar 1907, trykket hos Fædrelandsvennen. I begynnelsen kom avisen ut ukentlig, men 1. april 1909 ble avisen dagsavis. 30. april 1923 ble navnet endret til Dagbladet Sørlandet, etter at Komintern-eksekutiven, i et brev til Arbeiderpartiet av 1922, hadde krevd at betegnelsene «sosialdemokrat» og «demokrat» måtte fjernes fra alle partiavisers navn. Splittelsene i arbeiderbevegelsen etter første verdenskrig skapte en vanskelig situasjon for avisen, men etter at Norges Socialdemokratiske Arbeiderparti gikk inn i Arbeiderpartiet i 1927 opplevde avisen ny vekst, og den fikk distribusjon til hele Vest-Agder.
Kjente redaktører inkluderer Ole Øisang (1920–1925), Olav Scheflo (1931–1939) og Odd Lien (1956-1977). Jakob Friis var en fast bidragsyter, og Olav Brunvand var journalist i avisen fra 1934 til 1939.
Under den tyske okkupasjonen opphørte utgivelsene fra 28. januar 1941 til 8. mai 1945, men avisen tok seg opp igjen etter krigen. I 1965 hadde avisen et opplag på 8 129 eksemplarer, men i 1986 hadde dette sunket til 5 721 eksemplarer, og avisen opplevde store økonomiske problemer. Redaktør fra 1984 til 1986, Arne Tumyr, ble den siste redaktøren med tilknytning til Arbeiderpartiet, før avisen ble solgt til Trygve Hegnar, som beholdt avisen i to år uten å lykkes i å skape økonomisk grunnlag for fortsatt drift. Etter at en lokal gruppe investorer hadde gjort et nytt forsøk, gikk avisen til slutt inn 7. februar 1990.
Liste over medaljevinnere under Vinter-OL 2022
Liste over medaljevinnere under Vinter-OL 2022 inneholder alle utøvere som tok medalje under Vinter-OL 2022 i Beijing i Kina fra 4. til 20. februar 2022.
Det ble konkurrert i 109 øvelser og totalt 523 utøver fikk medalje under lekene. Norge tok flest medaljer med sine 37 medaljer fulgt av ROC med 32 og Tyskland med sine 26 medaljer. Skiskytteren Johannes Thingnes Bø fra Norge ble mestvinnende utøver i OL, med fire gull og en bronse. >
I lekene tok New Zealand sin første gullmedalje i et OL, mens Belgia tok sin andre gullmedalje gjennom tidene.
Blandet
Utøvere som ikke deltok i finalen, men som mottok medalje.
Skjeppaskjær
Skjeppaskjær er et skjær i Vestgardskilen nord på øya Hvasser i Færder kommune. Skjæret er avlangt, og en betydelig del av det er dekka av trær. Dets høyeste punkt er på 5,3 meter over havet. Skjæret har bebyggelse i den nordlige enden.
Bukkeberget (Hvasser)
Bukkeberget er en fjellknaus nordvest på Hvasser i Færder kommune. Ei smal vik skiller Bukkeberget fra Vikerholmen og Hvasserveien i vest. Bukkebergets høyeste punkt er på om lag 22 meter over havet.
Argelès-Gazost
Argelès-Gazost er en kommune og et underprefektur i departementet Hautes-Pyrénées i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Argelès-Gazost
VM i fotball 2018 – Gruppe C
Gruppe C i VM i fotball 2018 består av, , og. Kampene i denne gruppa spilles mellom 16. og 26. juni.
Kringla (Hvasser)
Kringla er et tjern vest på Hvasser i Færder kommune. Det befinner seg like sør for Oppegårdsveien.
Wakoopa
Wakoopa var et nettsamfunn som overvåkte medlemmenes programmer. Nettsamfunnet var kompatibelt med både Windows og Macintosh.
Egenskaper
Wakoopa brukte et bruker-side sporingsprogram som logget bruken av programvarer, inkludert spill og web-applikasjoner og lot brukerne publisere denne bruksinformasjonen på nettstedet. Analyse av en profil kunne lede til anbefalinger for alternative programvarer. På nettstedet kunne brukerne skrive anmeldelser, gi beskrivelser, og tagge programvare.
Historie
Siden var basert i Amsterdam i Nederland. I juni 2008 annonserte Wakoopa en refinansiering på 1 000 000 USD ledet av venture-firmaene Big Bang Ventures og HENQ Invest. I juni 2012, kunngjorde Wakoopa via e-post om at Social Wakoopa-tjenesten ville lukke på slutten av måneden, da deres fokus på markedsanalyse var hovedprioriteten i firmaet.
Laen
Laen er en innsjø i Torpa i Nordre Land kommune i Innlandet. Den har et areal på 0,06 kvadratkilometer og ligger 663 meter over havet. Innløpsbekk er Buvassbekken, som kommer fra Buvatnet. Utløpet er i øst til Kjølsjøen. Utløpsbekk er La-bekken.
Arkheanassa
Arkheanassa (gresk: Ἀρχεάνασσα) fra Kolofon i Anatolia var kjent som en hetære eller kurtisane som levde i Athen på slutten av 400-tallet f.Kr.
Junior-VM i skiskyting 2010
Junior-VM i skiskyting ble i 2010 arrangert sammen med Ungdoms-VM i Torsby i Sverige.
Hof prestegjeld
Hof prestegjeld har flere betydninger:
Våler prestegjeld
Våler prestegjeld har flere betydninger:
Friidrett under Sommer-OL 2020 – 3000 meter hinder menn
Mennenes 3000 meter hinder under Sommer-OL 2020 i Tokyo ble avholdt på Japans nasjonalstadion 30. juli – 2. august.
Program
Alle klokkeslett er lokal tid (UTC+9)
Forsøksheat
Kvalifikasjonsregel: De 3 første i hvert heat (Q) pluss de seks raskeste ellers (q) kvalifiserte seg til finalen.
Pinsemenigheten Arken Løten
Pinsemenigheten Arken Løten er en kristen frikirkelig menighet på Løten i Innlandet fylke, tilsluttet den norske pinsebevegelsen. Menigheten ble stiftet i 1998 og har 125 tilskuddstellende medlemmer i 2019.
Friidrett under Sommer-OL 2020 – 3000 meter hinder menn
Finale
Resultatene var som følger:
Korset og springkniven
Korset og springkniven (The Cross and the Switchblade) er en amerikansk bok fra 1962. Forfatteren er predikant i pinsebevegelsen, David Wilkerson som forteller om sitt misjonsarbeid i gjengmiljø i New York, blant annet i kontakt med Nicky Cruz.
Boka ble filmatisert i 1970 i regi av Don Murray. Filmens skuespillere er blant annet Pat Boone og Erik Estrada.
Simon Dobson
Simon Dobson (født 1981 i Cornwall) er en britisk komponist. Musikken hans har høstet stor popularitet i brassbandmiljøet.
I 2002 vant han komponistkonkurransen i forbindelse med europamesterskapet for brassband.
Statue of the Republic
Statue of the Republic er en 7,3 meter høy forgylt bronseskulptur i Jackson Park, Chicago, Illinois. Det finnes en mindre kopi, reist i 1918 for å feire 25-årsjubileet for World's Columbian Exposition i Chicago, hvor den opprinnelige statuen stod som minne om Illinoi statsdannelse 100 år tidligere. Statuen ble finansiert av Benjamin Ferguson Fund,  etter Daniel Chester French, billedhuggeren av den opprinnelige 20 m høye statuen som sto på området til Verdensutstillingen i 1893. Henry Bacon, arkitekten av Lincoln Memorial tegnet fundamentet til replica-statuen. I sin høyre hånd holder statuen en ørn med vingene spredt, og et spyd i den andre hånden og en plakett på toppen med ordet "LIBERTY", delvis skjult av en rund laurbærkrans. Den opprinnelige statuen fra utstillingen hadde i stedet en Frygisk lue. Originalen ble bare delvis forgylt (ikke gull på den eksponerte huden på hodet, halsen og armene), men den nye versjonen er helt forgylt. Den opprinnelige statuen fra Verdensutstillingen ble reist i 1893 og stod i front av Court of Honor, inne i Great Basin (pool). Imidlertid ble statuen skadet under en brann i 1896. Dagens statue står i et området hvor det tidligere var to pavljonger som begge ble revet etter utstillingen.
Statuen kalles av Chicago-historikere for Golden Lady. Den ble utpekt som et Chicago Landemerke 4. juni 2003.
Piranshahr fylke
Piranshahr fylke (persisk شهرستان پیرانشهر) er et fylke i Vest-Aserbajdsjan i Iran. I folkettellingen i 2016 hadde fylket et innbyggertall på 138 864. Piranshahr fylke er delt inn i to distrikter, Sentral-distriktet og Lajan-distriktet, og har de to byene Piranshahr og Gerd Kashaneh.
Catognatha
Catognatha er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, ensfarget lyst rødbrun trebukk. Pronotum er tønneformet, dekkvingene ender i en spiss.
Utbredelse
Arten er bare kjent fra Chile.
Chinggis (vodka)
Chinggis er et mongolsk vodkamerke. Det produseres av UFC Group og ble lansert i 2009.
Merket vant dobbelt gull i San Francisco World Spirits Competition 2011, og gullmedaljer i Prod Expo 2009 og Monde Selection 2010. I Mongolia står Chinggis for 30 % av spritmarkedet.
Vodkaen er oppkalt etter Djengis Khan, som heter Chinggis på mongolsk.
Michael Maestlin
Michael Maestlin, Mästlin eller også Möstlin (født 30. september 1550 i Göppingen i hertugdømmet Württemberg, død 20. oktober 1631 i Tübingen) var en tysk matematiker og astronom. Maestlin er kjent som mentor for Johannes Kepler.
Prestegårdsskogen (Nøtterøy)
Prestegårdsskogen er en skog nordvest på Nøtterøy i Færder kommune i Vestfold. Den har navnet sitt etter Nøtterøy prestegård, som ligger øst i skogen. Nøtterøy kirke ligger langs Kirkeveien øst for Prestegårdsskogen.
Skogen grenser opp mot Vestskogen i vest, Labakken i nord og Hella i sør. Øst for skogen ligger kommuneadministrasjonssenteret Borgheim. Det går én hovedsti på tvers av skogen mellom øst og vest, og langs denne ligger selve prestegården, Prestegårdsdammen og Aronsletta.
Mye av den opprinnelige Prestegårdsskogen ble gjort om til boligområder da Vestskogen ble anlagt i 1960-åra, men det ble likevel spart en større del av den enn det det var lagt opp til i disposisjonsplanen fra 1963.
MTR Corporation
MTR Corporation er et hongkongbasert selskap som leverer kollektivtrafikktjenester. Selskapet driver MTR i Hongkong og jernbane i flere andre storbyer, blant annet London, Melbourne og Stockholm. I tillegg har selskapet virksomhet innen eiendomsutvikling og -utleie.
Murfreesboro (Tennessee)
Murfreesboro er en by i Rutherford County i delstaten Tennessee i USA. Byen er fylkessete i Rutherford County. I 2010 hadde byen et innbyggertall på 108 755, noe som gjør den til den sjette største byen i delstaten. Murfreesboro er delstatens raskest voksende storby og en av de raskest voksende i USA. Byen gikk fra å ha 44 922 innbyggere i 1990 og 68 816 innbyggere i 2000 til 108 755 innbyggere i 2010. Byen opplevde en befolkningsvekst på 123,9% på 20 år. Det delstatseide universitetet Middle Tennessee State University ligger i byen. Middle Tennessee State University er det største universitetet i Tennessee målt i antall laveregrads-studenter. I 2006 ble Murfreesboro rangert som den åttifjerde beste byen å bo i, i USA av 745 byer med en befolkning over 50 000. Money magazine stod for rangeringen.
Murfreesboro er en del av Nashville storbyområde, som inkludere tretten fylker og med et innbyggertall på 1 617 142 (2011).
Historie
Murfreesboro ble fylkessete i Rutherford County i 1811. Den gang het byen Cannonsburgh, oppkalt etter politikeren Newton Cannon. Ikke lenge etter byen fikk navnet Cannonsburgh, skiftet byen navn til det nåværende navnet, Murfreesboro. Byen ble da oppkalt etter Hardy Murfree som var en helt under den amerikanske uavhengighetskrigen.
Millennium (andre betydninger)
Millennium kan vise til:
Murfreesboro (Tennessee)
Historie
Ettersom delstaten Tennessee vokste vestover, ble det klart at delstatshovedstaden Knoxville lå for langt vekk for de som bodde i den vestre delen av delstaten. I 1818 ble Murfreesboro delstatshovedstaden i Tennessee. Murfreesboro var delstatshovedstaden i åtte år, til 1826 da ble den flyttet til Nashville, hvor den har vært siden.
Slaget ved Stones River fant sted her fra 31. desember 1862 til 2. januar 1863.
Cyclocephala variabilis
Cyclocephala variabilis er en bille som hører til gruppen hornbiller i familien skarabider (Scarabaeidae).
Utseende
En middelsstor, bred, blank, rødbrun hornbille. Arten har ikke horn på hodet eller groper på pronotum, hannen kan kjennes på at føttene og særlig klørne på framføttene er kraftig forstørrede. Oversiden er tett og svært fint punktert. Pronotum har to par svarte flekker der det fremste paret er nær sirkelrunde, det bakre kommaformede, dekkvingene har tre par svarte flekker i tillegg til at sømmen er svart.
Levevis
Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.
Utbredelse
Arten er meget vidt utbredt fra Mexico i nord til Argentina i sør.
Hakon Adelsteen Sommerfeldt (1811–1888)
Hakon Adelsteen Sommerfeldt (1811–1888) var en norsk sjøoffiser og skipskonstruktør.
Sommerfeldt ble sekondløytnant i 1831 og premierløytnant i 1834. Han fikk stipend fra staten for å studere skipsbygging i utlandet, og i 1839 ble han konstituert skipsbyggingsinspektør i Marinen. Sommerfeldt fikk stillingen fast i 1846, og tjenestegjorde i tretti år i denne rollen. Han utgav flere lærebøker, både på norsk og engelsk. Blant skipene Sommerfeldt konstruerte var dampfregatten «Kong Sverre».
I 1869 ble Sommerfeldt tollskriver i Kristiania. Han tok avskjed i 1885.
Sommerfeldt ble ridder av St. Olavs Orden i 1854.
Han var gift med Sophie Amalia (1815–1874, f. Nilsen), og var far til blant annet Hakon Adelsten Sommerfeldt (1843–1913).
Metropolitan University
Metropolitan University er en engelsk betegnelse som brukes om bestemte universiteter i noen land, vanligvis om institusjoner som er utviklet fra fagskoler, høyskoler, polytekniske skoler eller community colleges som tradisjonelt tilbyr mer praktiske utdannelser og som fikk universitetsstatus i 1990-årene eller senere.
Navnet viser til at de betjener et metropolområde, altså en eller flere byer med omkringliggende områder, også kalt storbyregion eller tettsted. Begrepet metropol handler i denne sammenhengen ikke så mye om størrelsen på selve kjernebyen, og mange av disse institusjonene har selv tilhold i forsteder heller enn i selve bysenteret. Slike institusjoner har tradisjonelt ofte en mer lokal forankring med større fokus på nærområdenes utdannelses- og arbeidsmarkedsbehov, og med større mangfold i alder, etnisitet og sosioøkonomisk bakgrunn blant studentene enn ved tradisjonelle «gamle» universiteter.